Jabarkan Matur I Cicing Gudig, dari I Cicing Gudig dalam bahasa bali

"Inggih paduka Betari, titiang tan wénten demen dados manusa, dados panjak. Yan paduka Betari lédang, titiang mapinunas mangda dados 'Patih'". Ida Betari Durga lugra.

Nujuang pesan koné dugasé ento Ida Sang Prabu ngrereh buin adiri. I Cicing Gudig lantas kandikaang dadi Patih, tur I Cicing Gudig ngiring.

"Beh keweh pesan i dewek dadi Pepatih, tusing maan ngenken-ngenken, begbeg pesan kandikayang tangkil ka puri. Yan i dewek dadi Anak Agung, kenken ya legan nyeté nunden-nunden dogen." Kéto kenehné I Cicing Gudig. Nyanan petengné buin koné ia mabakti di Pura Dalem, mapinunasang apang dadi Anak Agung. Ida Betari Durga lugra, lantas patuh pesan koné goban I Cicing Gudigé tekén warna Ida Sang Prabu.

Kacrita sedek dina anu Sang Prabu lunga maboros ka alasé, macelig koné I Cicing Gudig ka puri. Déning patuh goban I Cicing Gudigé tekén Ida Sang Prabu, dadi kasengguh Ida Sang Prabu koné ia baan I Patih muah tekén prayogiané ané lén-lénan. Matur I Patih saha bakti,

"Titiang mamitang lugra Ratu Sang Prabu, punapi awinan dados Cokor I Ratu paragayan matulak saking maboros?"